CELEX: 32009R0051
Language: fi
Date: 2009-01-15 00:00:00
Title: Komission asetus (EY) N:o 51/2009, annettu 15 päivänä tammikuuta 2009 , eräiden tavaroiden luokittelusta yhdistettyyn nimikkeistöön

22.1.2009   
            
            
               FI
            
            
               Euroopan unionin virallinen lehti
            
            
               L 17/17
            
         
      KOMISSION ASETUS (EY) N:o 51/2009,
   annettu 15 päivänä tammikuuta 2009,
   eräiden tavaroiden luokittelusta yhdistettyyn nimikkeistöön
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön (CN) yhdenmukaisen soveltamisen varmistamiseksi on tarpeen toteuttaa toimenpiteitä tämän asetuksen liitteessä tarkoitettujen tavaroiden luokittelemiseksi.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön tai joilla lisätään siihen alanimikkeitä ja jotka otetaan käyttöön erityisillä yhteisön säännöksillä tullien ja muiden tavarakauppaan liittyvien toimenpiteiden soveltamiseksi.
            
         
               (3)
            
            
               Yleisten tulkintasääntöjen nojalla tämän asetuksen liitteenä olevan taulukon sarakkeessa 1 kuvattu tavara olisi luokiteltava sarakkeessa 2 mainittuun CN-koodiin mainitun taulukon sarakkeessa 3 mainittavista syistä.
            
         
               (4)
            
            
               On aiheellista säätää, että tiedon saaja voi soveltaa jäsenvaltioiden tulliviranomaisten tavaroiden luokittelemisesta yhteiseen nimikkeistöön antamaa sitovaa tariffitietoa, joka ei ole tämän asetuksen mukainen, vielä kolmen kuukauden ajan yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Liitteenä olevan taulukon sarakkeessa 1 kuvattu tavara luokitellaan yhdistettyyn nimikkeistöön kyseisen taulukon sarakkeessa 2 mainittuihin CN-koodeihin.
   2 artikla
   Jäsenvaltioiden tulliviranomaisten antamaa sitovaa tariffitietoa, joka ei ole tämän asetuksen mukainen, voidaan soveltaa vielä kolmen kuukauden ajan asetuksen (ETY) N:o 2913/92 12 artiklan 6 kohdan mukaisesti.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 15 päivänä tammikuuta 2009.
      
         
            Komission puolesta
         
         László KOVÁCS
         
         
            Komission jäsen
         
      
   
   
      (1)  EYVL L 256, 7.9.1987, s. 1.
   
      (2)  EYVL L 302, 19.10.1992, s. 1.
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Tikattu suorakaiteen muotoinen tuote, joka on kooltaan noin 260 cm × 240 cm ja joka koostuu kolmesta kerroksesta, joista kaksi ulommaista on kudottua puuvillakangasta ja sisäpehmusteen muodostava keskimmäinen kerros synteettistä vanua. Uloimmassa kerroksessa on noin 30 cm leveä, toisen värinen ommeltu reunus. Kerrokset on liitetty toisiinsa koristetikkauksella.
                  (päiväpeite)
                  (Ks. valokuva 645) (1)
                  
               
               
                  9404 90 90
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön määräysten, XI jakson 1 huomautuksen s kohdan ja CN-koodien 9404, 9404 90 ja 9404 90 90 nimiketekstien mukaisesti.
                  Vuodevarusteet ja niiden kaltaiset sisustustavarat, joissa on sisäpehmuste mistä tahansa aineesta, luokitellaan nimikkeeseen 9404. Ks. myös harmonoidun järjestelmän nimikettä 9404 koskevien selitysten B kohta ja B kohdan 2 alakohta, jossa erikseen mainitaan tikatut vuodepeitteet ja päiväpeitteet.
                  Luokittelu nimikkeeseen 6304 ei ole mahdollista, koska XI jakso ei kata 94 ryhmän vuodevarusteita (ks. XI jaksoa koskevan 1 huomautuksen s alakohta). Lisäksi nimikkeeseen 6304 ei luokitella nimikkeeseen 9404 kuuluvia sisutustavaroita kuten päiväpeitteitä (ks. myös harmonoidun järjestelmän nimikettä 6304 koskevien selittävien huomautusten toinen kohta).
                  Tavara on sen vuoksi luokiteltava CN-koodiin 9404 90 90.
               
            
         
      
         (1)  Valokuva on ainoastaan ohjeellinen.